**Likumprojekta**

**„Grozījumi Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts atbilstoši: 1. Ministru kabineta 2013.gada 19.marta sēdē nolemtajam (protokols Nr.15 36.§), kas paredz uzdevumu Finanšu ministrijai veikt grozījumus Valsts un pašvaldību institūciju amatpersonu un darbinieku atlīdzības likuma 21.pantā, nosakot, ka, ja karavīrs ir kļuvis par I grupas invalīdu, vienreizēja pabalsta apmērs ir 50 000 latu un, svītrojot pantā atsauces uz mēnešalgām, kā arī, veikt citas izmaiņas atbilstoši Ministru kabineta sēdē nolemtajam. 2. Ministru kabineta 2013.gada 4.jūnija sēdē nolemtajam (protokols Nr.33 28.§), kas paredz uzdevumu Finanšu ministrijai izlīdzināt atlīdzības fondus, prioritāri paaugstinot zemākās mēnešalgas. 3. Ministru kabineta 2013.gada 11.jūnija sēdē nolemtajam (protokols Nr.34 32.§), kas paredz minimālās mēneša darba algas paaugstināšanu ar 2014.gada 1.janvāri no Ls 200 uz Ls 225. 4. Ministru kabineta 2013.gada 6.augusta sēdē nolemtajam (protokols Nr.42 61.§), kas paredz uzdevumu Finanšu ministrijai izstrādāt un iesniegt grozījumus Valsts un pašvaldību institūciju amatpersonu un darbinieku atlīdzības likumā izslēdzot 19.panta piekto daļu; 5. Ministru kabineta 2013.gada 13.augusta sēdē nolemtajam (protokols Nr.44 173.§), kas paredz uzdevumu Finanšu ministrijai noteikt ierobežojumus piemaksu piešķiršanai gadījumos, kad amatpersonai darbiniekam ir noteikta piemaksa par darbu Latvijas prezidentūras ES padomē sagatavošanā un norisē. 6. Ministru kabineta 2013.gada 27.augusta sēdē nolemtais par papildu finansējuma piešķiršanu jaunajai politikas iniciatīvai par uz vienlīdzīgiem principiem balstītas atlīdzības nodrošināšanu, tajā skaitā virsstundu darba samaksas atjaunošanu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm.Tā kā likumprojektā ietvertie jautājumi skar 2014.gada budžetu, likumprojekts virzāms likumprojekta „Par valsts budžetu 2014.gadam” paketē. |
| 2. | Pašreizējā situācija unproblēmas | Lai nodrošinātu racionālu, lietderīgu un ekonomisku budžeta līdzekļu izlietošanu Latvijas prezidentūras Eiropas Savienības Padomē laikā, nepieciešams noteikt ierobežojumus piemaksām, ja amatpersonai (darbiniekam) tiek noteikta piemaksa par darbu Latvijas prezidentūras Eiropas Savienības padomē sagatavošanā un norisē. Ministru kabineta 2013.gada 19.marta sēdē (protokols Nr.15 36.§) tika akceptēts informatīvais ziņojums "Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu", kas paredz paplašināt obligāti apdrošināmo amatpersonu loku ar VID amatpersonām - VID Muitas pārvaldes, Muitas kriminālpārvaldes un Finanšu policijas specializētā valsts civildienesta ierēdņiem, kuriem arī piešķirtas speciālās dienesta pakāpes, kas, veicot amata (dienesta, darba) pienākumus, ir pakļautas reālam dzīvības vai veselības apdraudējumam (riskam). Līdz ar to nepieciešams atlīdzības likuma 37.pantu papildināt ar iepriekš minēto amatpersonu loku.Atlīdzības likums 2013.gadā nosaka iespēju izmaksāt prēmiju atsevišķu valsts institūciju nodarbinātajiem, kuri ir iesaistīti ēnu ekonomikas apkarošanas pasākumu īstenošanā, ja viņu darbības rezultātā ir būtiski uzlabota situācija ēnu ekonomikas apkarošanā un godīgas konkurences veicināšanā, kā arī. Valsts kases darbiniekiem par ieguldījumu valsts budžeta izdevumu samazināšanā, nodrošinot efektīvu valsts parāda vadību, kā arī valsts un pašvaldību un situāciju darbiniekiem gadījumos, ja ir nodrošināta valsts vai pašvaldību budžeta izdevumu samazināšana. Ņemot vērā jautājuma aktualitāti, nepieciešams paredzēt šādas normas arī 2014.gadā.Ņemot vērā, ka Ministru kabinetā tika pieņemts lēmums paaugstināt minimālo mēneša darba algu ar 2014.gada 1.janvāri, kā arī lēmums par atlīdzības fondu izlīdzināšanu no valsts budžeta finansētajām institūcijām, prioritāri paaugstinot zemākās mēnešalgas, nepieciešams veikt grozījumus atlīdzības likuma 3.pielikumā.Šobrīd atlīdzības likuma 19.panta trešajā daļā (turpmāk – atlīdzības likums) ir iekļauts uzdevumu Ministru kabinetam noteikt tos gadījumus, kuros amatpersonai (darbiniekam) ir tiesības saņemt nelaimes gadījuma pabalstu. Vienlaikus atlīdzības likuma 19.panta piektajā daļā ir noteikti konkrēti gadījumi, kuros nelaimes gadījuma pabalstu izmaksā Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi. Izpildot Ministru kabinetam doto uzdevumu ir izstrādāti un 2013.gada 6.augustā pieņemti Grozījumi Ministru kabineta 2010.gada 21.jūnija noteikumos Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”, nosakot vienotu regulējumu - konkrētus gadījumus, kuros amatpersonai (darbiniekam), kuras amata (dienesta, darba) pienākumu izpilde ir saistīta ar dzīvības vai veselības apdraudējumu (risku) izmaksā nelaimes gadījuma pabalstu. Šīs normas no 2014.gada 1.janvāra attieksies arī uz Iekšlietu ministrijas sistēmas iestādes vai Ieslodzījuma vietu pārvaldes amatpersonām ar speciālo dienesta pakāpēm. Līdz ar to, lai novērstu normu dublēšanos, ir nepieciešams izslēgt atlīdzības likuma 19.panta piekto daļu.Ministru kabineta 2013.gada 19.marta sēdē izskatot informatīvo ziņojumu „Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu”, nolemts, ka turpmāk gadījumos, ja amatpersona ciešot nelaimes gadījumā kļūst par I grupas invalīdu, viņai izmaksājamā vienreizējā pabalsta apmērs tiek paaugstināts no 30 000 latu uz 50 000 latu. Atbilstoši Ministru kabineta sēdē nolemtajam, lai nodrošinātu vienotu pieeju, šī norma tiek attiecināta gan uz amatpersonām, gan uz karavīriem.Pašlaik Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 14.panta septītā daļa paredz amatpersonām ar speciālajām dienesta pakāpēm dienesta pienākumu pildīšanu virs noteiktā dienesta pienākumu izpildes laika kompensēt, piešķirot atpūtas laiku, kura ilgums atbilst dienesta pienākumu pildīšanai virs noteiktā dienesta pienākumu izpildes laika (turpmāk – virsstundu darbs), savukārt 14.panta desmitajā daļā paredzēti īpaši virsstundu darba samaksas nosacījumi attiecībā uz amatpersonām ar speciālajām dienesta pakāpēm, kas paredz virsstundu darba apmaksu tikai šādos gadījumos:- lai nodrošinātu īpaši nozīmīgus valsts pasākumus, novērstu katastrofu un dabas stihiju sekas, nodrošinātu sabiedrisko kārtību un drošību vai veiktu citus ārkārtas uzdevumus, un šim mērķim saskaņā ar īpašu Ministru kabineta lēmumu ir piešķirti vai gadskārtējā valsts budžeta likumā ir paredzēti valsts budžeta līdzekļi;- lai nodrošinātu sabiedrisko kārtību un drošību sabiedriski nozīmīgos publiskos sporta vai kultūras pasākumos, ja samaksu veic no iestādes ieņēmumiem par sniegtajiem maksas pakalpojumiem;- lai nodrošinātu Eiropas Savienības politiku instrumentu vai pārējās ārvalstu finanšu palīdzības finansēto vai līdzfinansēto projektu īstenošanu, ja samaksu veic no šo projektu īstenošanai piešķirtajiem finanšu līdzekļiem.Savukārt, pārējo valsts un pašvaldību institūciju amatpersonām un darbiniekiem par virsstundu darbu vai nu tiek veikta samaksa, vai arī piešķirts apmaksāts atpūtas laiks. Tādējādi netiek nodrošināta vienlīdzīgu principu ievērošana. Iekšlietu ministrija uzskata, ka nepieciešams veikt attiecīgus grozījumus Atlīdzības likumā, lai veiktu virsstundu darba apmaksu arī gadījumos, kad ar iestādes vadītāja vai viņa pilnvarotas amatpersonas lēmumu amatpersona ar speciālo dienesta pakāpi tiek iesaistīta virsstundu darbā un to nav iespējams kompensēt ar atpūtas dienām. Vienlaikus amatpersonām ar speciālajām dienesta pakāpēm, kurām noteikts summētais dienesta pienākumu izpildes laiks, darba grafiku sastādāmi tā, lai virsstundas neveidotos. No 2006.gada 1.oktobra stājās spēkā Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likums (turpmāk – Dienesta gaitas likums). Uz tā pamata tika izdoti Ministru kabineta 2006.gada 26.septembra noteikumi Nr.803 „Noteikumi par virsstundu darba apmaksas kārtību un apmēru Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”, kas paredzēja samaksu par virsstundu darbu. Šim mērķiem tika papildu piešķirti 2 038,3 tūkst. latu. Iestājoties ekonomiskajai krīzei valstī, izdevumi atlīdzībai tika būtiski samazināti, attiecīgi mainot arī normatīvo regulējumu par virsstundu darba apmaksu amatpersonām ar speciālajām dienesta pakāpēm, paredzot to apmaksāt tikai atsevišķos gadījumos. Būtiskākais virsstundu veidošanās iemesls Iekšlietu ministrijas sistēmas iestādēs, īpaši Valsts policijā, ir ievērojamais vakanto amata vietu skaits, kam situācijā, kad atalgojums ir kritiski zems, nav vērojama tendence samazināties. Pie tam, šos amatus pilnā apmērā nav iespējams arī nokomplektēt, jo atalgojuma ietaupījums ir pārdalīts amatpersonu ar speciālajām dienesta pakāpēm atlīdzības paaugstināšanai, tajā skaitā sociālajām garantijām. Amatpersonas ar speciālajām dienesta pakāpēm tiek iesaistītas virsstundu darbā, lai nodrošinātu savlaicīgu un kvalitatīvu iestāžu pamatfunkciju izpildi. Sakarā ar papildus darba veikšanu piešķirtās brīvdienas palielina slodzi pārējām amatpersonām ar speciālajām dienesta pakāpēm. Virsstundas veidojas arī iestāžu darba specifikas dēļ: sabiedriskās kārtības nodrošināšana masu pasākumos, operatīvā novērošana, neatliekamas aizturēšanas operācijas, neatliekamas izmeklēšanas darbības, notikumu vietas apskate un pierādījumu savākšana, neatliekama pierādījumu izpēte, darbības ceļu satiksmes negadījumu vietā, darbības ugunsgrēku un sprādzienu vietās, darbības citās ārkārtas situāciju notikumu vietās, speciālas neatliekamas operācijas, atsevišķi neatliekami uzdevumi.Vienlaikus jānorāda, ka virsstundu darba apmaksai no 2014.gada paredzētais finansējums (1 870, 24 tūkst. latu) var nenodrošināt visu virsstundu darba samaksu, kas veidojas, veicot ārkārtas uzdevumus. Līdz ar to saglabājams regulējums par papildu finansējuma piešķiršanu virsstundu darba samaksai saskaņā ar īpašu Ministru kabineta lēmumu vai mērķfinansējuma paredzēšana gadskārtējā valsts budžeta likumā, ja amatpersonas ar speciālajām dienesta pakāpēm iesaista dienesta pienākumu pildīšanā virs noteiktā dienesta pienākumu izpildes laika, lai nodrošinātu īpaši nozīmīgus valsts pasākumus, novērstu katastrofu un dabas stihiju sekas, nodrošinātu sabiedrisko kārtību un drošību vai veiktu citus ārkārtas uzdevumus.Būtiska nozīme pašreizējā situācijā ir arī amatpersonu ar speciālajām dienesta pakāpēm motivēšanas sistēmas pilnveidošanai, kuras viens no pamatelementiem noteikti ir pabalsta pēc katriem pieciem nepārtrauktas izdienas gadiem (turpmāk – izdienas pabalsts) atjaunošana. Ministru kabineta 2013.gada 19.marta sēdē tika izskatīts Informatīvais ziņojums "Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu" (prot.Nr.15, 36.#). Protokollēmuma 6. un 7.punktā noteikts, ka „6. Iekšlietu ministrijai un Tieslietu ministrijai jautājumu par izdienas pabalstu kā jauno politikas iniciatīvu saskaņā ar Ministru kabineta 2013.gada 5.februāra rīkojuma Nr.40 „Par likumprojekta „Par vidēja termiņa budžeta ietvaru 2014., 2015. un 2016.gadam” un likumprojekta „Par valsts budžetu 2014.gadam” sagatavošanas grafiku” pielikuma 4.punktu iesniegt Finanšu ministrijā un Pārresoru koordinācijas centrā līdz 2013.gada 3.jūnijam. 7. Saskaņā ar Ministru kabineta kārtības ruļļa 193.punktu atzīmēt, ka iekšlietu ministram, tieslietu ministra pienākumu izpildītājam R.Kozlovskim ir atšķirīgs viedoklis izskatītajā jautājumā un tas ir šāds:"Izdienas pabalsts Iekšlietu ministrijas un Tieslietu ministrijas iestāžu amatpersonām ar speciālajām dienesta pakāpēm ir nozīmīga sociālā garantija, kuras mērķis ir novērst lielo personāla maiņu (kadru mainību). Šāds pabalsts bija pieņemts 2006.gadā, bet krīzes rezultātā tika izslēgts. Uzskatu, ka šāds pabalsts būtu atjaunojams un iekļaujams Iekšlietu ministrijas un Tieslietu ministrijas bāzes izdevumos un nebūtu skatāms kā jauna politiskā iniciatīva.".Iekšlietu ministrija, izpildot Ministru kabineta doto uzdevumu, sagatavoja un iesniedza jauno politikas iniciatīvu par izdienas pabalsts atjaunošanu. Izdienas pabalsts līdz 2006.gada 1.oktobrim, kad stājās spēkā Dienesta gaitas likums, bija paredzēts tikai Robežsardzes likumā. Pieņemot Dienesta gaitas likumu, šī norma tika attiecināta uz visām amatpersonām ar speciālajām dienesta pakāpēm. Izdienas pabalsta izmaksa amatpersonām, izņemot robežsargus, bija paredzēta 2011.gadā. Sākoties vispārējam valsts budžeta izdevumu samazinājumam, izdienas pabalsts ar 2009.gada 1.jūliju tika izslēgts no Dienesta gaitas likuma. Izdienas pabalstam bija un arī turpmāk būtu ievērojama stimulējoša un motivējoša nozīme sociālo garantiju sistēmā, lai personas uzsāktu vai turpinātu dienestu Iekšlietu ministrijas sistēmas iestādēs un Ieslodzījuma vietu pārvaldē. Ar Iekšlietu ministrijas 2011.gada 29.jūnija rīkojumu Nr. 1010 tika izveidota darba grupa priekšlikumu sagatavošanai sociālo garantiju sistēmas pilnveidošanai amatpersonām ar speciālajām dienesta pakāpēm. Darba grupas darbā tika iesaistīti arī Latvijas Juristu apvienības, Latvijas Apvienotās policistu arodbiedrības un arodbiedrības „LABA” pārstāvji, kas tāpat kā Iekšlietu ministrijas sistēmas iestādes un Iekšlietu ministrija atzina, ka nepieciešama izdienas pabalsta atjaunošana.  Ievērojot, ka izdienas pabalsts piešķirams pēc katriem pieciem nepārtrauktas izdienas gadiem, piecu gadu nepārtrauktas izdienas laika uzskaite sākama 2014.gada 1.janvārī. Tādējādi izdienas pabalsta izmaksa amatpersonām varētu tikt izmaksāta no 2019.gada 1.janvāra. Ņemot vērā, ka atlīdzības likuma piemērošanas procesā konstatēts, ka atsevišķas institūcijas pieļauj dažādu likuma normu interpretāciju, nepieciešami atsevišķi redakcionāla rakstura precizējumi, lai nodrošinātu likuma normu viennozīmīgu piemērošanu. |
| 3. | Saistītie politikas ietekmes novērtējumi un pētījumi |  1. Ar Iekšlietu ministrijas 2011.gada 4.februāra rīkojumu Nr.219 izveidotās darba grupas sagatavotais ziņojums par priekšlikumiem iekšlietu iestāžu atlīdzības reformai un darba kvalitātes uzlabošanai. 2. Ar Iekšlietu ministrijas 2011.gada 29.jūnija rīkojumu Nr.1010 izveidotās darba grupas sagatavotais ziņojums par priekšlikumiem sociālo garantiju sistēmas pilnveidošanai Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm.3. Ar Iekšlietu ministrijas 2012.gada 30.marta rīkojumu Nr.1-12/621 izveidotās darba grupas jaunas darba samaksas sistēmas izstrādei Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm pieņemtie lēmumi atlīdzības jomas sakārtošanai un tiesiskā regulējuma pilnveidošanai. 4. Ar Finanšu ministrijas 2012.gada 22.maija rīkojumu Nr.257 izveidotās starpinstitūciju darba grupas sagatavotais un Finanšu ministrijas virzītais Informatīvais ziņojums „Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu” (izskatīts Ministru kabineta 2013.gada 19.marta sēdē, prot.Nr.15, 36.#).5. Ministru kabineta 2013.gada 4.jūnija sēdē akceptētais informatīvais ziņojums „Par iespējām pakāpeniski izlīdzināt atlīdzības fondus valsts tiešās pārvaldes iestādēm, lai nodrošinātu līdzvērtīgu atlīdzību līdzīgiem amatiem dažādās iestādēs” (protokols Nr.33 28.§). |
| 4. | Tiesiskā regulējuma mērķis un būtība |  Atlīdzības likums paredz iespēju 2014.gadā un 2015.gadā amatpersonai (darbiniekam) noteikt piemaksu par darbu Latvijas prezidentūras Eiropas Savienības padomē sagatavošanā un norisē. Vienlaikus atlīdzības likums paredz, ka par to pašu pienākumu veikšanu nevar noteikt arī šā likuma 14.panta pirmajā un divpadsmitajā daļā minētās piemaksas. Lai nodrošinātu racionālu, lietderīgu un ekonomisku budžeta līdzekļu izlietošanu, amatpersonai (darbiniekam), kurai tiks noteikta piemaksa par darbu prezidentūras sagatavošanā un nodrošināšanā, likumprojekts paredz noteikt, ka amatpersona (darbinieks) nevar saņemt arī šā likuma 14.panta pirmajā un divpadsmitajā daļā minētās piemaksas. Šāds ierobežojums pamatojams ar to, ka darbs saistībā ar ES prezidentūru vairumā gadījumu būs pilnas slodzes darbs un amatpersona (darbinieks) ievērojami mazāk laika varēs veltīt saviem pamatdarba pienākumiem, kā arī viņai nebūs iespēja uzņemties citus papildu pienākumus. Līdz ar to amatpersonai (darbiniekam), kura būs iesaistīta ES prezidentūras nodrošināšanā, netiek paredzētas likuma 14.panta pirmajā un divpadsmitajā daļā minētās piemaksas.  Likumprojekts paredz papildināt 37.pantā minēto obligāti apdrošināmo amatpersonu loku ar VID amatpersonām - VID Muitas pārvaldes, Muitas kriminālpārvaldes un Finanšu policijas specializētā valsts civildienesta ierēdņiem, kuriem arī piešķirtas speciālās dienesta pakāpes, kas, veicot amata (dienesta, darba) pienākumus, ir pakļautas reālam dzīvības vai veselības apdraudējumam (riskam) - veicot izmeklēšanu, operatīvo darbību un kontroli.  Likumprojekts paredz precizēt atlīdzības likuma 3.pielikumā noteikto mēnešalgu grupu maksimālās mēnešalgas. Maksimālās mēnešalgas tiek pārskatītas 1. līdz 7.mēnešalgu grupai, ņemot vērā Ministru kabinetā pieņemtos lēmumus par minimālās mēnešalgas paaugstināšanu no 2014.gada 1.janvāra un atlīdzības fondu izlīdzināšanas uzsākšanu no valsts budžeta finansētajām institūcijām.  2014. un 2015.gadā paredzēta iespēja izmaksāt prēmijas:1) Valsts ieņēmumu dienesta un Noziedzīgi iegūtu līdzekļu legalizācijas novēršanas dienesta amatpersonām (darbiniekiem), kuru tiešas darbības rezultātā atklāti un novērsti noziedzīgi nodarījumi valsts ieņēmumu un nodokļu administrēšanas jomā, aizturētas kontrabandas kravas un konvencionāli aizliegtu priekšmetu ievešana un izvešana, novērsta noziedzīgi iegūtu līdzekļu legalizācija, un tā rezultātā ir palielinājies vai tiek prognozēts būtisks valsts budžeta ieņēmumu palielinājums. Lēmumu par prēmēšanu pieņems Ministru kabinets, pamatojoties uz Finanšu ministrijas kā arī Ģenerālprokuratūras sniegto informāciju;2) atsevišķu valsts institūciju amatpersonām (darbiniekiem), ja viņu darbības rezultātā ir būtiski uzlabota situācija ēnu ekonomikas apkarošanā un godīgas konkurences veicināšanā. Lēmumu par prēmēšanu pieņems Ministru kabinets. Šāda norma ir noteikta arī 2013.gadā.3) Valsts kases amatpersonām (darbiniekiem) par ieguldījumu valsts budžeta izdevumu samazināšanā, nodrošinot efektīvu valsts parāda vadību. Lēmumu par prēmēšanu pieņems Ministru kabinets, pamatojoties uz Finanšu ministrijas sniegto informāciju par veiktajiem pasākumiem valsts parāda vadības efektivizēšanai. Šāda norma ir noteikta arī 2013.gadā.4) valsts un pašvaldību institūciju amatpersonas un darbiniekus gadījumos, ja ir uzlaboti attiecīgo institūciju darbības izpildes rādītāji vai ir nodrošināta valsts vai pašvaldību budžeta izdevumu samazināšana. Paredzēts, ka lēmumu par prēmēšanu pieņems Ministru kabinets vai pašvaldības dome, pamatojoties uz rādītājiem par 2014.gada pirmo deviņu mēnešu faktisko izpildi. Šāda norma ir noteikta arī 2013.gadā.Ar 2014.gadu tiek atcelts ierobežojums atlaišanas vai atvaļināšanas pabalsta apmēram, līdz ar to pabalstu varēs izmaksāt atbilstoši likumā noteiktajam. Tādējādi atlīdzības likuma normas tiek līdzsvarotas un harmonizētas ar Darba likuma normām. Atlaišanas vai atvaļināšanas pabalsta izmaksas nodrošināmas atlīdzības fonda ietvaros.  Lai līdzsvarotu un harmonizētu atlīdzības likuma normas ar Darba likuma normām, likumprojekts paredz precizēt normu par darba samaksas elementiem, kas tiek iekļauti vidējas izpeļņas aprēķinā. Likumprojekts paredz, ka turpmāk vidējās izpeļņas aprēķinā tiek iekļautas arī naudas balvas (atlīdzības likuma 3.panta ceturtās daļas 5.punkts), kas pēc būtības ir darba samaksa par labu dabu.  Analoģiski vidējās izpeļņas aprēķinā tiek iekļauta arī atlīdzība par laiku, kuru amatpersona (darbinieks) nepavada darba vietā vai citā institūcijas norādītajā vietā un kuru amatpersona (darbinieks) izmanto pēc saviem ieskatiem, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu (atlīdzības likuma 3.panta ceturtās daļas 9.punkts). Šādi grozījumi pamatojami ar to, ka Neatliekamās medicīniskās palīdzības dienesta (turpmāk – NMP dienests) Specializētās medicīnas centra struktūrvienībā (turpmāk - SMC) vairāk kā 20 dažādu specialitāšu augsti kvalificētu ārstu darbs tiek organizēts dežūru režīmā, piemērojot augstāk minēto normu, kas nosaka, ka dežūras laikā ārsts var atrasties ārpus SMC telpām „ mājas dežūrā”, bet ir gatavi doties izsaukumā, tiklīdz tas kļūst nepieciešams. Atrodoties „mājas dežūrā” ārstam jānodrošina tālruņa pieejamība visā dežūras laikā, jo nepieciešamības gadījumā jāsniedz konsultācijas pa telefonu gan NMP dienesta ārstniecības personām, gan Latvija reģionālo slimnīcu ārstniecības personām, gan atbildīgajām personām medicīnas jautājumos uz kuģiem, utml. Tāpat ārsti attālināti konsultē, kādi izmeklējumi ieteicami pacientiem, ierosina citu speciālistu piesaistīšanu izmeklēšanā, šajā sakarā piedalās telefokonferencēs. Turklāt ārsti sniedz konsultācijas interneta vidē, izskata elektroniski saņemtos dokumentus, rentgena uzņēmumus u.c., sniedz atzinumus. Ārstiem visas dežūras laikā ir jābūt gataviem 15 minūšu laikā no izsaukuma saņemšanas, izbraukt pie pacienta. Ņemot vērā augstāk minēto, un ievērojot, ka aprēķinātā darba samaksa par „mājas dežūru” laiku tiek aplikta ar visiem darba samaksas nodokļiem, „mājas dežūras” kā darba samaksas veids pamatoti būtu iekļaujams vidējā izpeļņā. Vidējās izpeļņas izmaksa attiecīgajos atlīdzības likumā noteiktajos gadījumos nodrošināma atlīdzības fonda ietvaros. Ņemot vērā, ka turpmāk Ministru kabineta 2010.gada 21.jūnija noteikumi Nr.565 „Noteikumi par valsts un pašvaldību institūciju amatpersonu un darbinieku sociālajām garantijām” noteiks vienotu regulējumu visām amatpersonām un darbiniekiem, kuru amata (dienesta, darba) pienākumu izpilde ir saistīta ar dzīvības vai veselības apdraudējumu (risku), nosakot konkrētus gadījumus, kuros šīm amatpersonām (darbiniekiem), izmaksā nelaimes gadījuma pabalstu, tad likumprojekts paredz izslēgt no atlīdzības likuma 19.panta piekto daļu, kas ir saistoša tikai Iekšlietu ministrijas sistēmas iestādes un Ieslodzījuma vietu pārvaldes amatpersonām ar speciālo dienesta pakāpēm nelaimes gadījuma pabalsta izmaksai. Likumprojekts paredz, ka turpmāk gadījumos, ja amatpersona vai karavīrs ciešot nelaimes gadījumā kļūst par I grupas invalīdu, viņai izmaksājamā vienreizējā pabalsta apmērs tiek palielināts no 30 000 latu uz 50 000 latiem (71145 *euro*). Vienlaikus arī II un III grupas invalīdiem pabalsts tiek noteikts konkrētā apmērā, atsaistot to no mēnešalgām. Pabalsta izmaksa nodrošināma atlīdzības fonda ietvaros. Likumprojekta mērķis ir motivēt Iekšlietu ministrijas sistēmas iestāžu (Valsts policijas, Valsts robežsardzes, Valsts ugunsdzēsības un glābšanas dienesta, Valsts policijas koledžas, Valsts robežsardzes koledžas, Ugunsdrošības un civilās aizsardzības koledžas, Drošības policijas) un Ieslodzījuma vietu pārvaldes amatpersonas ar speciālajām dienesta pakāpēm turpināt dienestu, novēršot ievērojamo personāla mainību un nodrošinot kvalitatīvāka pakalpojuma sniegšanu sabiedrībai. Likumprojekts paredz ar 2014.gada 1.janvāri:- amatpersonai ar speciālo dienesta pakāpi paredzēt iespēju par virsstundu darbu noteikt arī samaksu (ņemot vērā virsstundu skaitu) atbilstoši tai noteiktajai stundas algas likmei, kā arī piemaksu 100 procentu apmērā no tai noteiktās stundas algas likmes (vienlaikus tiek saglabāts regulējums par atpūtas laika piešķiršanu), ja amatpersonu saskaņā ar iestādes vadītāja vai viņa pilnvarotas amatpersonas lēmumu iesaista dienesta pienākumu pildīšanā papildus noteiktajam dienesta pienākumu izpildes laikam, lai nodrošinātu nepārtrauktu vai steidzamu, iepriekš neparedzētu uzdevumu veikšanu; - saglabāt regulējumu par papildu finansējuma piešķiršanu virsstundu darba samaksai saskaņā ar īpašu Ministru kabineta lēmumu vai finansējuma paredzēšanu gadskārtējā valsts budžeta likumā, ja amatpersonas ar speciālajām dienesta pakāpēm iesaista dienesta pienākumu pildīšanā virs noteiktā dienesta pienākumu izpildes laika, lai nodrošinātu īpaši nozīmīgus valsts pasākumus, novērstu katastrofu un dabas stihiju sekas, nodrošinātu sabiedrisko kārtību un drošību vai veiktu citus ārkārtas uzdevumus, jo piešķirtais finansējums var būt nepietiekams nostrādāto virsstundu darba apmaksai, ievērojot, ka tas plānots tikai to virsstundu apmaksai, kas rodas, ikdienā pildot iestāžu pamatfunkcijas, tajā skaitā arī lai nodrošinātu nepārtrauktu vai steidzamu, iepriekš neparedzētu uzdevumu veikšanu;- amatpersonas ar speciālo dienesta pakāpi tiesības saņemt pēc katriem pieciem nepārtrauktas izdienas gadiem Iekšlietu ministrijas sistēmā vai Ieslodzījuma vietu pārvaldē vienreizēju pabalstu triju mēneša amatalgu apmērā atbilstoši pēdējam amatam, izdienu uzskaitot ar 2013.gada 1.janvāri un pabalstu izmaksājot, sākot ar 2019.gada 1.janvāri.Likumprojekts atrisinās anotācijas I sadaļas 2.punktā minētās problēmas.Likumprojekts paredz arī citus redakcionāla rakstura precizējumus. |
| 5. | Projekta izstrādē iesaistītās institūcijas |  Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība |  Sabiedrības līdzdalība projekta izstrādē nebija nepieciešama, jo likumprojektā ietvertais regulējums tieši neskar sabiedrību. |
| 7. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Valsts un pašvaldību institūciju amatpersonas un darbinieki, tajā skaitā:- Iekšlietu ministrijas sistēmas iestāžu amatpersonas un ierēdņu amatos pārceltās amatpersonas (uz noteiktu laiku, uz nenoteiktu laiku) – 11 700 (skaits bez operatīvo darbību veicošām amatpersonām);- Tieslietu ministrijas padotībā esošās Ieslodzījuma vietu pārvaldes amatpersonas – 2 443. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Atspoguļota šīs anotācijas III sadaļā. |
| 4. | Tiesiskā regulējuma nefinansiālā ietekme | Palielinot atlīdzību, palielinās iespēja, ka amatpersonas turpinās dienestu un vakanto amata vietu skaita pieaugums tiks apturēts. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
|  |
| 7. Cita informācija | Valsts ieņēmumu dienesta Muitas kriminālpārvaldē, Muitas pārvaldē un Finanšu policijas pārvaldē amatpersonu (1059 ierēdņi ar speciālo dienesta pakāpi), kuras veicot amata pienākumus ir pakļautas dzīvības un veselības apdraudējumam, obligātās veselības apdrošināšanas polišu iegādei 2014.gadā papildu nepieciešams 158 850 lati (226 023 *euro*). Nepieciešamais finansējums ir atbalstīts Ministru kabineta 2013.gada 27.augusta sēdē, izskatot jautājumu „Par valsts budžeta jaunajām politikas iniciatīvām 2014., 2015. un 2016.gadam”. Papildu nepieciešamais finansējums atlīdzības fondu izlīdzināšanai no valsts budžeta finansētajām institūcijām, tai skaitā papildu nepieciešamais finansējums minimālās mēneša darba algas paaugstināšanai no 200 līdz 225 latiem ar 2014,gada 1.janvāri, kopā 13,6 milj latu (19,35 milj. *euro* (t.sk. 8,03 milj. latu vai 11,43 milj. *euro*) minimālās mēneša darba algas paaugstināšanai) atbalstīts Ministru kabineta 2013.gada 30.jūlija sēdē (minimālajai algai) un 2013.gada 8.augusta sēdē (atlīdzība fondu izlīdzināšanai), izskatot jautājumu „Par valsts budžeta jaunajām politikas iniciatīvām 2014., 2015. un 2016.gadam.”.Saskaņā ar likumu „Par valsts budžetu 2014.gadam” atlīdzībai plānotie izdevumi:Iekšlietu ministrijai samaksai par virsstundu darbu 2014.gadā un turpmāk (ik gadu)– Ls 1 870 235 (2 661 105 e*uro*);Tieslietu ministrijai (Ieslodzījuma vietu pārvaldei), finansējums virsstundu darba samaksai tiks nodrošināts atlīdzībai papildus piešķirto valsts budžeta līdzekļu (Ls 946 449 (1 346 676 *euro*)) ietvaros.Iekšlietu ministrijai un Tieslietu ministrijai (Ieslodzījuma vietu pārvaldei) izdienas pabalsta izmaksai (2013.gadā noteikto mēnešalgu līmenī):Atlīdzība2019.gadā – kopā – Ls 22 441 077 (31 930 776 *euro*)Iekšlietu ministrija: 0,8 x 12 515 amatp.x Ls 542 x 3 = Ls 16 279 512 x1,2359 = Ls 20 119 849 (28 627 966 *euro*)Ieslodzījuma vietu pārvalde: 0,62x 2 234 amatp.x Ls 452 x 3 = Ls 1 878 168 x1,2359 = Ls 2 321 228 (3 302 810 *euro*)2020.gadā – kopā – Ls 1 733 624 (2 466 725 *euro*)Iekšlietu ministrija: 0,06 x 12 515 amatp.x Ls 542 x 3 = Ls 1 220 963 x1,2359 = Ls 1 508 989 (2 147 098 *euro*)Ieslodzījuma vietu pārvalde: 0,06 x 2 234 amatp.x Ls 452 x 3 = Ls 181 758 x1,2359 = Ls 224 635 (319 627 *euro*)2021.gadā – kopā – Ls 979 129 (1 393 175 *euro*)Iekšlietu ministrija: 0,03 x 12 515 amatp.x Ls 542 x 3 = Ls 610 482 x1,2359 = Ls 754 494 (1 073 548 *euro*)Ieslodzījuma vietu pārvalde: 0,06 x 2 234 amatp.x Ls 452 x 3 = Ls 181 758 x1,2359 = Ls 224 632 (319 623 *euro*)Pieņēmumi: Iekšlietu ministrija:• 2019.gada laikā 80% no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;• 2020. gada laikā 6 % no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;• 2021.gada laikā 3% no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;Ieslodzījuma vietu pārvalde:• 2019.gada laikā 62% no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;• 2020. gada laikā 6 % no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;• 2021.gada laikā 6% no amatpersonām ar speciālajām dienesta pakāpēm būs nepārtraukti nodienējušas vairāk nekā piecus gadus un tām tiks piešķirts pabalsts;• vidējā mēnešalga (2013.gada līmenī) ar 20% pieaugumu: Iekšlietu ministrija -542 lati (771,2 *euro*); Ieslodzījuma vietu pārvalde - 452 lati (643,14 *euro*);• vidējais faktiskais amatpersonu ar speciālajām dienesta pakāpēm amata vietu skaits gadā (2013.gada I ceturkšņa līmenī ar 5% vakanču aizpildījumu): Iekšlietu ministrija -11919 x 1,05=12515 un Ieslodzījuma vietu pārvalde - 22128x1,05=2234.Saskaņā ar likumu „Par valsts budžetu 2013.gadam” atlīdzībai plānotie kopējie izdevumi (bez 2271) - Iekšlietu ministrijai – Ls 110 466 323 (157 179 417 *euro*).Likumprojektā ietvertie citi grozījumi nodrošināmi atlīdzības fonda ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Likumprojekts ir skatāms vienlaikus ar valsts budžeta 2014.gadam likumprojekta paketi. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar.* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās valsts un pašvaldību institūcijas normatīvajos aktos noteiktajā kārtībā, t.sk. Valsts policija, Valsts robežsardze, Valsts ugunsdzēsības un glābšanas dienests, Valsts policijas koledža, Valsts robežsardzes koledža, Ugunsdrošības un civilās aizsardzības koledža, Drošības policija, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām  | *Projekts šo jomu neskar.* |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | *Projekts šo jomu neskar.* |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | *Projekts šo jomu neskar.* |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | *Projekts šo jomu neskar.* |
| 6. | Cita informācija | Nav |

Finanšu ministrs A.Vilks

16.09.2013 10:03

4 244

I.Ošiņa

tālr.: 67095662, fakss: 67095541,

e-pasta adrese: Inga.Osina@fm.gov.lv